শকুনটিকে তাড়ানোর আগে তিনি বেশ কয়েকটি শট নিয়েছিলেন। ছবিটি প্রকাশের পর তীব্র মিশ্র প্রতিক্রিয়া হয়েছিল। অনেকেই উচ্চ প্রশংসা করলো, অনেকেই আবার ছবিটির এবং কেভিনের তীব্র সমালোচনা করলো। অনেক পাঠক শিশুটির পরিণতি জানার জন্য পত্রিকা অফিসে খোঁজখবর নিলো। সমালোচকেরা অভিযোগ করলো, বাচ্চাটিকে বাঁচানোর জন্য কিছু না করে একটি ছবির জন্য কেভিন তাকে ব্যবহার করেছে। সমর্থকেরা বললো, দাপ্তরিক মানা ছিল—গায়ে হাত দিলে যদি কোনো রোগ সংক্রমিত হয়; তাছাড়া প্রতিদিন লঙ্গরখানায় ঘণ্টায় এককুড়ি লোক মারা যাচ্ছিল, কেভিনের পক্ষে কার্যকরভাবে কিছু করার ছিল না।